עמי איילון (היסטוריון)

**עמי איילון** (נולד ב-18 באוגוסט 1945) הוא פרופסור אמריטוס בחוג להיסטוריה של המזרח התיכון ואפריקה באוניברסיטת תל אביב. תחום התמחותו הוא ההיסטוריה של חברות דוברות ערבית במזרח התיכון בעת החדשה.

## ביוגרפיה
איילון נולד בירושלים וגדל בגבעתיים. בצה"ל שירת בנח"ל ובנח"ל המוצנח ולאחר סיום שירותו הצטרף כחבר לקיבוץ בית גוברין. ב-1967 החל בלימודי ההיסטוריה של המזרח התיכון באוניברסיטת תל אביב, בה השלים את התואר הראשון והשני. הוא המשיך בלימודי דוקטורט באוניברסיטת פרינסטון (1980-1976). את עבודת הדוקטור שלו כתב בהנחיית פרופ' ברנרד לואיס, בנושא: "Middle Eastern Perceptions of the
West: a Study in Arabic Political Terminology". לאחר סיום הדוקטורט שב לאוניברסיטת תל אביב, בה לימד בחוג להיסטוריה של המזרח התיכון ואפריקה משנת 1980 עד לפרישתו בשנת 2013. בשנים 1995-1992 כיהן כראש החוג, ומשנת 2003 כפרופסור מן המניין בחוג. בשנים 2000-1980 שימש גם כחוקר בכיר במרכז משה דיין באוניברסיטה, ובשנים 1994-1987 כעורך שנתון המרכז, *Middle East Contemporary Survey.*

בשנים בהן השתייך לסגל אוניברסיטת תל אביב, היה עמי איילון מרצה אורח באוניברסיטת קורנל (1985-1984), עמית אורח במרכז וודרו וילסון של המכון הסמית'סוני בוושינגטון (1991-92) ובמחלקה ללימודי המזרח התיכון באוניברסיטת פרינסטון (2007) וחבר במכון ללימודים מתקדמים בפרינסטון (2001-2000). הוא גם לימד מספר סימסטרים באוניברסיטאות Boğaziçi (בוספורוס), קונקורדיה, ברנדייס, דנוור, ואמורי.

עם התלמידים שאותם הנחה לתארים מתקדמים נמנים, בין השאר, ד"ר יוסי אמיתי (ז"ל), פרופ' עפרה בנג'ו, ד"ר נעמה בן-זאב, ד"ר רוני באום-בנאי, פרופ' אורית בשקין, ד"ר ארנון דגני, ד"ר דותן הלוי, ד"ר מעיין הלל, ד"ר אסתר ובמן (ז"ל), ד"ר דניאל סובלמן, ד"ר יוני פורס, ד"ר עדנאן קאדר סרסור, ד"ר אמיר קוליק, ד"ר אבי רז, וד"ר קרן תמם.

## מחקריו
מחקריו של עמי איילון עוסקים בשלושה תחומים עיקריים: א. היסטוריה פוליטית של המזרח התיכון הערבי בעת החדשה, עם דגש על מצרים המודרנית ובת זמננו; ב. היסטוריה של החברה הפלסטינית במאות התשע-עשרה והעשרים; ג. היבטים בהיסטוריה התרבותית של האזור, בעיקר חקר הלשון הערבית המודרנית ותולדות העיתונות והתקשורת הערבית. בשנים האחרונות עוסק איילון בחקר תולדות הדפוס, ההוצאה לאור, והקריאה במזרח התיכון בעת החדשה. בתחומים אלה הוא פרסם עשרות רבות של מחקרים - ספרים, מאמרים בכתבי עת, ופרקים בקבצים.

## ספרים שכתב וערך
* (Language and Change in the Arab Middle East (New York: Oxford University Press,1987
* (The Press in the Arab Middle East; A History (New York: Oxford University Press, 1995
* **תולדות העיתונות הערבית **(תל אביב: הוצאת משרד הביטחון, 2000)
* (Reading Palestine: Printing and Literacy, 1900-1948 (Austin: University of Texas Press, 2004
* (*The Arabic Print Revolution: Cultural Production and Mass Readership* (Cambridge: Cambridge University Press, 2016
***מהפכת הדפוס הערבי** (ירושלים: הוצאת מאגנס, 2018)
*(עורך): **משטר ואופוזיציה במצרים בתקופת סאדאת** (תל אביב: הקיבוץ המאוחד, 1983)
* (תרגום לערבית של הנ"ל): **אל-נט'אם אל-חאכם ואל-מעארדה פי מצר פי עהד אל-סאדאת **(קהיר: אל-היאה אל-עאמה לל-אסתעלאמאת, 1985)
* (Ed.): Middle East Contemporary Survey, Vols. 12-17 (Boulder: Westview Press,1988-1993)
* (Co-ed): Middle East Contemporary Survey, Vol. 18 (Boulder: Westview Press,1994)
* (עורך-שותף): **דמוגרפיה ופוליטיקה במזרח התיכון** (תל אביב: הקיבוץ המאוחד, 1995)
* (עורך שותף): **מדרסה: חינוך, דת ומדינה במזרח התיכון**; קובץ מחקרים לכבוד מיכאל וינטר (תל אביב: מרכז משה דיין, 2004)
* (Co-ed): Mamluks and Ottomans. Studies in Honor of Michael Winter (London: Routledge, 2005)
*עורך שותף: המזרח החדש, גיליונות ס"ב-ס"ד (2023-2025).

## מאמרים עיקריים
*"The Arab discovery of America in the nineteenth century," *Middle Eastern Studies*, 20, 4 (October 1984), pp. 5-17.

*"Modern texts and their readers in late Ottoman Palestine," *Middle Eastern Studies*, October 2002, pp. 17-40.

*"Inscribing the public domain: Arab placards, proclamations and handbills," *Journal of Semitic Studies*, Supplement 24 (2008), pp. 155-164, 304-313.

*"Private publishing in the nahḍa," *International Journal of Middle East Studies*, 40 (2008), pp. 561-577.

*"Arab booksellers and bookshops in the age of printing, 1850-1914," *British Journal of Middle Eastern Studies*, 37 (2010), pp. 73-93.

*"האם הייתה מהפכת דפוס במזרח התיכון?" זמנים, 112 (2010), עמ' 50–59.

*"The press and publishing", in *The New Cambridge History of Islam*, Cambridge, 2010, Vol. 6, pp. 572-596.

*"ירושלים כפריפריה: העיר והנהדה הערבית," קתדרה, 175 (2019), עמ' 83–106.

*“Nature’s Rage and Nation Building: The 1927 Earthquake in Palestine,” *Die Welt des Islams*, 2021, pp. 1-25.

*“Children’s Leisure Reading in the *Nahḍah*,” *Journal of Arabic Literature* 52 (2021), pp. 372–393.

*"מאתיים ימי ציפייה? הערבים הפלסטינים וצבאות הציר, 1942," קתדרה, 183 (2023), עמ' 71–94.

*(With Roy Marom): “Arab-Jewish ‘neighbourly relations’ in rural Mandatory Palestine: the case of Khirbat ʿAzzun – Raʿanana,” *Middle Eastern Studies*, 2024, pp. 1-17.

## קישורים חיצוניים

* עמי איילון, האם הייתה מהפכת דפוס במזרח התיכון?, זמנים 112 / סתיו 2010
* עמי איילון, הרצאה באוניברסיטה הפתוחה
* 

קטגוריה:היסטוריונים ישראלים
קטגוריה:סגל אוניברסיטת תל אביב: היסטוריה של המזרח התיכון ואפריקה
קטגוריה:מזרחנים ישראלים
קטגוריה:היסטוריונים של המזרח התיכון
קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת פרינסטון
קטגוריה:חברי גרעיני נח"ל
קטגוריה:ישראלים שנולדו ב-1945